kardosdrur/scandi-wiki huggingface dataset:
Shavo Odadjian

Shavo Odadjian (født 22. april 1974 i Yerevan, Armenien som Shavarsh Odadjian). Odadjian er bassist for det alternative metalband System of a Down.

Tidlige liv 
I sin ungdom brugte Odadjian det meste af sin tid på at skateboarde og lytte til punk, rock og heavy metal-musik. Deriblandt Pink Angels, Dead Kennedys, KISS og Black Sabbath som har haft stor betydning for hans karierre som musiker. Da Odadjian blev tretten tog hans far ham med til et Guitar Center og købte ham en guitar. Odadjian tog aldrig guitarleksioner men sad derhjemme og spillede hele dagen.

Shavo Odadjian flyttede til Los Angeles, Californien, i en meget ung alder og blev opdraget af sin bedstemor. Da hun døde mistede han meget sin tro og stoppede med at bede hver nat inden han gik i seng. Odadjian begyndte på Alex Pilibos Elementary School (en armensk skole) hvor hans kommende bandmedlemmer, Daron Malakian og Serj Tankian, også gik.

Karriere 

Udover sit arbejde i en bank var Odadjian manager for Malakian og Tankians band Soil. I 1995 tog Odadjian imod tilbuddet om at blive bandets bassist i stedet for. Derefter ændrede de navn til System of a Down opkaldt efter et digt ved navn "Victims of a Down" som Malakian havde skrevet. Udover at spille bas har han også lagt bagvokaler til nogen af sangene deriblandt Bounce, Know, Prison Song, Chop Suey!, Lost in Hollywood og nogle få andre.
Odadjian har også instrueret de fleste af System of a Downs musikvideoer (Aerials, Toxicity, Questions og Hypnotize). 

Ud over at være bassist i System of a Down, er Odadjian også en meget populær dj i LA og tager del i begivenheder som Rock/DJ Explosion.

Musikeren Shavo 

Odadjian var oprindeligt guitarist, og efter sigende skulle han spille guitar bedre end bas. Odadjian var Soils guitarist i en meget kort periode. Udover at spille bas har Odadjian også sunget en smule i nogle af sangene med sin lidt specielle stemme. I dobbelalbummet Mezmerize/Hypnotize har han lagt mere stemme til end på noget andet album. Det skyldes at han kun spiller bas på fire-fem sange, og resten spilles af Daron Malakian. Odadjian spiller oftest på en Gibson Thunderbird.

Noter 

Bassister fra USA
System of a Down
3 (teleselskab)

Hi3G Denmark ApS, almindeligvis kendt som 3 Danmark (Three Danmark), i Danmark er et dansk teleselskab, som ejes af CK Hutchison Holdings (60%), og svenske Investor AB (40%). CK Hutchison Holdings er et af Hong Kongs største selskaber, og Investor AB er Sveriges største børsnoterede investeringsselskab.

3 i Danmark - historie 
3 gik i luften den 13. oktober 2003. Markedet var allerede på det tidspunkt præget af en række spillere, store som små, og fælles for dem var, at de havde fokus på 2G-mobiltelefoni. 3 begyndte som det første mobilselskab i Danmark at udrulle et 3G-net og lancerede med dette i 2003. I 2005 kunne 3 tilbyde kunderne internet via mobilen levende indholdstjenester som bl.a. musik og tv. I 2013 tilbød 3 som de første på det danske telemarked et abonnement med Fri Tale, og i 2015 introducerede 3 de danske mobilkunder for roamingfri telefoni i lang række lande i og uden for Europa.

3 beskæftiger i dag omkring 700 medarbejdere og har hovedkontor på Scandiagade i København og har 31 butikker landet over.

3's produkter 
3 tilbyder mobiltelefoni og mobilt bredbånd på sit eget 3G og 4G-netværk.

3's mobilnetværk består pr. januar 2016 af ca. 2.000 unikke mastepositioner. Demografisk dækker 3's netværk 90% af befolkningen med 4G mobil bredbåndt, og 98% af befolkningen med 3G mobilt bredbånd. Geografisk dækker 3's netværk 80% af Danmark med 4G mobilt bredbånd og 95% af landet med 3G mobilt bredbånd.

Kritik 
Selskabet er flere gange blevet kritiseret i medierne, bl.a. i 2015 kom selskabet ud i en så kaldt shitstorm, da Luxembourg-lækagen afslørede at selskabet ikke betalte skat i Danmark. Dog kom det efterfølgende frem, at den manglende skattebetaling skyldtes at selskabet på daværende tidspunkt endnu ikke havde opnået et overskud i det danske marked.

Sponsorater 
Den engelske fodbold-klub Chelsea F.C. har 3 som logo på deres fodbold-trøje

Eksterne henvisninger

Noter 

Etableret i 2002
Hutchison Whampoa
Investor AB
Mobilselskaber i Danmark
Vejle Kirke

Vejle Kirke er en kirke beliggende i landsbyen Vejle, ca. 12 km sydsydvest for Odense. Faaborg-Midtfyn Kommune, tidligere Broby Kommune.

Eksterne kilder og henvisninger 
 Vejle Kirke hos KortTilKirken.dk
 Kirkens beskrivelse hos Trap – Kongeriget Danmark, s. 679

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Caroline Børresen

Caroline Wilhelmine Ernestine Børresen f. Hempel (22. marts 1832 i Wittstock, død 27. november 1914 i Ebenezer) var med til at stifte Santalmissionen. Missionen har i dag mere end 100.000 medlemmer i de indiske delstater Jharkhand, Bihar, Vestbengalen og Assam. Hun var Hans Peter Børresens hustru, stifter af Dansk Santalmission, og hun var derved med til at etablere den store missionsorganisation Danmission (i Norge: Normisjon). Hendes grav, uden for missionskirken i Benagaria i Indien, plejes stadig af santal-menigheden på egnen.

Eksterne henvisninger
 Danmissions fotoarkiv - Caroline Børresen

Protestanter fra Danmark
Kristne missionærer
Missionærer fra Danmark
Allested Kirke

Allested Kirke ligger ca. 14 km syd for Odenses centrum i landsbyen Allested, Allested Sogn i Faaborg-Midtfyn Kommune.

Eksterne kilder og henvisninger 
 Allested Kirke hos KortTilKirken.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Nørre Søby

Nørre Søby kan henvise til flere stednavne i Danmark:
 Nørre Søby (Faaborg-Midtfyn Kommune) – en bebyggelse og et ejerlav i Nørre Søby Sogn, Faaborg-Midtfyn Kommune
 Nørre Søby (Skive Kommune) – en bebyggelse syd for Højslev Stationsby i Kobberup Sogn, Skive Kommune

 Nørre Søby Mark – område beliggende ca. 12 km syd for Odense.
Vejle (flertydig)

Vejle kan henvise til flere stednavne i Danmark:

 Vejle – større by i Sydjylland.
 Vejle (Skjern Sogn) – område i den nordvestlige del af Skjern, Skjern Sogn, Ringkøbing-Skjern Kommune
 Vejle (Vejle Sogn) – en bebyggelse og et ejerlav i Vejle Sogn, Faaborg-Midtfyn Kommune
 Er også
 Vejle (vådområde) – et kystnært vådområde
Danmarks Industrimuseum

Danmarks Industrimuseum er et teknisk museum, der ligger på de tidligere elektricitetsværks- og gasværksgrunde i Horsens. 

Museet blev påbegyndt i 1975, åbnet i 1977 og statsanerkendt i 1984. Museets arbejdsområde er arbejder-, håndværker- og industrikulturen efter 1850. 

Museet indeholder også Danmarks Nimbus Tourings Motorcykle-Museum, som udstiller motorcykler fra den danske producent Nimbus.

Tidligere industrimuseer 
I 1800-tallet blev Dansk Industrimuseum oprettet i København, men dets samlinger blev overtaget af Danmarks Tekniske Museum i 1911.

Se også
 Industrimuseet Frederiks Værk

Eksterne henvisninger 
Danmarks Tekniske Museums hjemmeside
Kunstindustrimuseets webside

Museer i Horsens
Industrihistorie
Museer etableret i 1977
Industrimuseum
Statsanerkendte museer i Danmark
Allis Helleland

Allis Helleland (født Johannesen 21. juni 1953 i Vandborg) er en dansk kunsthistoriker og museumsdirektør. Hun var i 13 år direktør på Statens Museum for Kunst. 2007 – 2008 var hun direktør for det norske nationalmuseum.

Allis Helleland er uddannet mag.art. i kunsthistorie ved Aarhus Universitet (1985). Hun blev udnævnt til ridder af Dannebrogordenen i 1996. Hun er gift med den norske overlæge Håkon Einar Helleland (f. 1944), og har to børn.

Allis Helleland blev ansat som direktør for Nasjonalmuseet i Norge i 2007, med en årsløn på 1,25 millioner kroner.
Lønnen får hun i alle de år, hendes kontrakt løber, også selvom hun skulle blive fyret. I august 2008 blev det offentliggjort, at Helleland fratræder sin stilling efter at museets ansatte har udtrykt mistillid til hende og museets bestyrelsesformand. Blandt kritikpunkterne er hendes ledelsesstil.

Ansættelser 
 1985-1987: Museumsinspektør på Nordjyllands Kunstmuseum
 1989-1992: Museumsinspektør på Aarhus Kunstmuseum
 1992-1994: Inspektør på Museet på Koldinghus
 1994-2007: Direktør for Statens Museum for Kunst
 2007- 2008: Direktør for Nasjonalmuseet for kunst, arkitektur og design, Oslo

Kilder og eksterne henvisninger 
 
 Allis Helleland (1953 – ) i Dansk Kvindebiografisk Leksikon

Museumsfolk fra Danmark
Riddere af Dannebrog
Kunsthistorikere fra Danmark
Danskere i 1900-tallet
Danskere i 2000-tallet
Personer i Kraks Blå Bog
Personer i Dansk Kvindebiografisk Leksikon
Dansksprogede forfattere fra Danmark
Tauba-moskeen

Tauba-moskeen er en moske på Dortheavej i Københavns Nordvest-kvarter. Moskeen er tilknyttet Islamisk Trossamfund og er dermed henvendt til sunni-muslimer.

Eksterne henvisninger 
 Det Islamiske Trossamfund – officiel hjemmeside

Moskeer i Danmark
Bygninger, konstruktioner og anlæg i Københavns Kommune
Bispebjerg
Gerda Gilboe

Gerda Gilboe f. Jensen (5. juli 1914 i Odense – 11. april 2009 i København) var en dansk skuespillerinde og sangerinde.

Hun debuterede i 1936 på Aarhus Teater og var tilknyttet teatret i seks år inden hun fra 1943 blev ansat på Nørrebros Teater, primært som operettesangerinde. Hun sang også på Den Jyske Opera, bl.a. i operaerne Barberen i Sevilla, Regimentets datter og Cosi fan tutte.

I sin lange karriere var Gerda Gilboe bl.a. også engageret på Det ny Scala, Betty Nansen Teatret, Det Danske Teater, Falkoner Teatret, Aalborg Teater, Det kongelige Teater og Østre Gasværks Teater. På disse scener kunne man bl.a. opleve hende i forestillingerne Den glade enke, Frøken Nitouche, Orfeus i underverdenen, Flagermusen, My Fair Lady, En sælgers død, Genboerne, Tartuffe, The Sound of Music og Tre kvinder i det blå.

I tv havde hun roller i serierne Matador, Antonsen, TAXA og Strisser på Samsø.

Medvirkende 
 Moster fra Mols – 1943
 En ny dag gryer – 1945
 Den kyske levemand – 1974
 Pas på ryggen, professor – 1977
 Sidste akt – 1987
 Lad isbjørnene danse – 1990
 Carlo og Ester – 1994
 Kun en pige – 1995
 Anastasia (Stemme) - 1997
 Kærlighed ved første hik – 1999
 Besat – (1999)
 Dybt vand – (1999)
 Antenneforeningen – (1999)
 Tid til Anna'' – (2003)

Eksterne henvisninger 
 
 
 Gerda Gilboe på Dansk film og teater 

Skuespillere fra Danmark
Sangere fra Danmark
Susanne Heinrich

Susanne Heinrich (født 16. maj 1945) er en dansk skuespillerinde.

Hun har ikke gennemgået nogen skuespilleruddannelse, men er udlært balletdanserinde.

Hun debuterede i 1961 på Pantomimeteatret i Tivoli og har siden da bl.a. optrådt på Det kongelige Teater.

I tv har hun medvirket i diverse revy-programmer og i serierne Huset på Christianshavn, Madsen og co. og julekalenderen Brødrene Mortensens Jul.

Hun er gift med skuespilleren og instruktøren Peter Schrøder og har tidligere været gift med skuespilleren Jesper Langberg.

Udvalgt filmografi

Referencer

Eksterne henvisninger 
 

Skuespillere fra Danmark
Grid (flertydig)

Grid kan have flere betydninger:

 Grid – asevenlig jættekvinde fra den nordiske mytologi

 Grid Computing – er en forbindelse af alle verdens computere, fra PC'er til supercomputere, samlet i et netværk til en stor virtuel computer.
 GRID System – et dansk møbelsystem
Holger Garner

Holger Nielsen Garner (født 1934) er tidligere museumsinspektør, nu forfatter, oversætter og illustrator. 

Garner blev konservator i 1954. Han var leder af Øm Kloster museum i 1960-2000. Han er medlem af en række museumsfaglige bestyrelser. Han er tidligere medlem af Det Radikale Venstres hovedbestyrelse. I 2004 var Garner kandidat til Europa-Parlamentet for Folkebevægelsen mod EU. 

Museumsfolk fra Danmark
Politikere fra Folkebevægelsen mod EU
PEAR

PEAR er udviklet som en infrastruktur til distribution af genbrugeligt PHP-programmel. PEAR definerer en standard for bl.a. fejlhåndtering, dokumentation og distribution af programmel.

Installation af PEAR-pakker 
PEAR har et command-line interface til håndtering af pakke-installation og -opdatering:

  # pear install MDB2
  downloading MDB2-2.1.0.tgz ...
  Starting to download MDB2-2.1.0.tgz (90,119 bytes)
  ..........done: 90,119 bytes
  install ok: channel://pear.php.net/MDB2-2.1.0

Pakkelister 

Ligeledes kan der hentes en liste over samtlige pakker der udbydes:

  # pear list-all    
  
  ALL PACKAGES:
  =============
  PACKAGE                                        LATEST       LOCAL
  pear/Auth_HTTP                                 2.1.6                HTTP authentication
  [snip – 382 andre pakker]

Læs mere 
PEAR website

PHP
Programmeringssprog
Internetteknologi
Michael Cordy

Michael Cordy (født 1962), engelsk spændingsforfatter, hvis bøger hovedsagelig er baseret på genteknologi.

Cordy arbejdede 10 år i marketingbranchen, før han blev fuldtidsforfatter og er bosiddende uden for London.

Bibliografi 
 The Miracle Strain, oversat til dansk, Mirakelgenet
 The Messiah Code, oversat til dansk, Messiaskoden

De to ovennævnte bøger er identiske.

 Mutation
 The Lucifer Code
 True
 Crime Zero
 The Venus Conspiracy
 Tomcat

Romanforfattere fra England
Thrillerforfattere fra Storbritannien
Snow Patrol

Snow Patrol er et indie rock band fra Nordirland.

Bandet består af Gary Lightbody (forsanger), Paul Wilson (bas), Nathan Connolly (guitar),
Tom Simpson (samples og keyboard), samt Jonny Quinn (trommer).

Diskografi 
 Songs for Polarbears 1998
 When it's All Over we Still Have to Clear up 2001
 Final Straw 2003
 Eyes Open 2006
 A Hundred Million Suns 2008
 Fallen Empires (2011)

Eksterne henvisninger 

 Officiel hjemmeside
 Snow Patrol Lyrics 

Musikgrupper fra Storbritannien
Joanna Newsom

Joanna Caroline Newsom (født 1982) er en amerikansk sangerinde, sangskriver og harpist fra Nevada City, Californien. Hun er gift med skuespilleren og komikeren Andy Samberg.
Joanna Newsoms yndige, fascinerende og dragende folk-melodier har barokke træk, er ofte stærk polyrytmisk og indeholder elementer af ældre folkemusik fra Appalacherne, specielt fremtrædende på The Milk-Eyed Mender, og avantgardistisk modernisme, især fra og med Ys. Ofte fortælles i teksterne et helt eventyr opfyldt af varm mystik og hemmeligheder. Dette præsenteres med en sart, lokkende og særpræget vokal.

Newsom optrådte for første gang i Danmark på Roskilde Festival 2005. Den 23. april 2007 optrådte hun i København. Den 23. maj 2010 spillede hun i DR Koncerthuset.

Diskografi 

Albums
 The Milk-Eyed Mender (Drag City), 2004
 Ys (Drag City), 2006
 Have One On Me (Drag City), 2010
 Divers (Drag City), 2015

EP
 Walnut Whales (self-released, 2002) 
 Yarn and Glue (self-released, 2003)
 Joanna Newsom and the Ys Street Band (Drag City, 2007)

Eksterne henvisninger 

Musikere fra USA
Personer fra Californien
Torben Frank

Torben Frank (født 16. juni 1968 i København) er en tidligere dansk professionel fodboldspiller. Han opnåede 5 A-landskampe for Danmarks fodboldlandshold. Han blev sammen med Brian Laudrup udnævnt til Årets Fodboldspiller i Danmark i 1992.

Klubkarrierre 
Angriberen Torben Frank var sammen med bl.a. Morten Wieghorst, Henrik Larsen, John Helt, Peter Nielsen og Per Pedersen en helt afgørende del af det Lyngby-hold, der i 1992 vandt Danmarksmesterskabet. I sommeren '92 blev Frank Europamester med landsholdet i Sverige. Han blev herefter solgt til den franske storklub Olympique Lyon, men pådrog sig i forbindelse med de fysiske tests i Frankrig en knæskade, som førte til et større slagsmål mellem Frank, FIFA og den franske klub. 

Frank vendte hjem til Lyngby, men knæskaden plagede ham gennem resten af karrieren, og han fik aldrig siden samme succes.

Kluboversigt 
 Vallensbæk IF
 Brøndby IF
 Lyngby Boldklub
 Olympique Lyon
 Lyngby FC
 Boldklubben Frem
 Køge Boldklub

Landsholdskarrierre 
Torben Frank var en del af holdet, der i 1992 vandt EM i fodbold.

Eksterne henvisninger 

Personer fra København
Fodboldspillere fra Vallensbæk IF
Fodboldspillere fra Brøndby IF
Fodboldspillere fra Lyngby Boldklub
Fodboldspillere fra Olympique Lyon
Fodboldspillere fra Boldklubben Frem
Fodboldspillere fra Køge Boldklub
Årets Fodboldspiller i Danmark
Fodboldlandsholdsspillere fra Danmark
Deltagere ved det europæiske mesterskab i fodbold 1992
Fire gamle partier

De fire gamle partier eller de gamle partier er et begreb i dansk politik, som omfatter Socialdemokratiet, Venstre, Det Konservative Folkeparti og Radikale Venstre. Disse partier var stort set enerådende i adskillige årtier, og udgør stadig grundstammen i Danmarks politiske spektrum.

Fra 1920'erne havde Retsforbundet og Danmarks Kommunistiske Parti ganske vist gjort sig gældende, men uden særlig megen indflydelse. Fra 1960 kom SF til, og fra 1973 også Centrum-Demokraterne. Ved Jordskredsvalget i 1973 stormede mange nye og mindre partier ind i Folketinget, og de fire gamle partier har sidenhen haft en væsentlig mindre andel af pladser i Folketinget, men de fire har selv efter 1973 altid haft nok mandater til et flertal.

Begrebet bruges mest i neutral betydning, men kan også være let polemisk. I så fald er det dels udtryk for en kritik af partiernes dominerende stilling eller magtmonopol, dels en kritik af, at de grundlæggende er enige om de politiske rammer. Ordet gammel antyder manglende vilje til forandring.

Fra partibogstavets indførelse ved valget i 1943 og indtil 1970 stod de fire gamle partier øverst på stemmesedlen, idet Venstre havde bogstavet D.

Se også
De danske politiske partiers historie
Elite

Kilder

Eksterne links
 Jordsksredsvalget 1973 danmarkshistorien.dk af Aarhus Universitet

Danmarks politik
Fahrenheit (flertydig)

Fahrenheit har flere betydninger:
 Gabriel Daniel Fahrenheit, tysk fysiker
 Fahrenheit, temperaturskalaen
 Fahrenheit 451, en roman af Ray Bradbury
 Fahrenheit 451 (film), en filmatisering af François Truffaut af romanen
 Fahrenheit 9/11, en film af Michael Moore
 Fahrenheit (dansk band), dansk garagerock band (ca. 1980)
 7800 degrees Fahrenheit, en plade af Bon Jovi (1985)
 Fahrenheit (spil), et computerspil af Quantic Dream. I USA kendt som Indigo Prophecy.
 Fahrenheit (band), Thai rockband (2002)
 Fahrenheit (månekrater) - et nedslagskrater på Månen

Nedertyske efternavne
Jonas Bruun

Jonas Bruun (født 1968) er dansk forfatter og cand.mag. i dansk.

Siden debutudgivelsen af digtsamlingen Når i 2000 har Jonas Bruun udgivet i alt tre digtsamlinger samt de to kriminalromaner "Drivjagt" og "Morelli-metoden" på Gyldendals forlag.

Bibliografi 
 Når – (Poesi 2000) 
 Et foreløbigt alibi – (Poesi 2001) 
 Drivjagt – (Kriminalroman 2006) 
 Morelli-metoden – (kriminalroman), 2008
 Totenlieder – (Digte), 2008

Eksterne links 
 Jonas Bruum – Biografi fra Litteratursiden.dk 
 Jonas Bruun Morelli metoden – forfatterens Blog med information om forfatterskabet

Krimiforfattere fra Danmark
Digtere fra Danmark
Dansksprogede forfattere fra Danmark
Anafylaktisk shock

Anafylaktisk shock eller allergisk shock er en voldsom allergisk reaktion, hvor hele kroppen reagerer.

Symptomer 

Reaktionen starter typisk med angst og ubehag, hvorefter særligt huden i håndfladerne og på behårede steder begynder at klø voldsomt. Næsen kan begynde at løbe eller stoppe helt til – man kan nyse eller hoste.

Svælget hæver og kan resultere i åndenød og en pibende vejrtrækning. Man kan få mavesmerter og mavekramper, og der kan opstå problemer med at styre vandladning eller afføring. Blodtrykket falder og man kan blive svimmel, fjern og måske få kramper og helt besvime.

Reaktionen kan være både mild, stærk og livstruende. Det kommer an på, hvad personen er allergisk over for og hvilken mængde der forekommer.

Et allergisk shock kan nogle gange ligne andre voldsomme reaktioner – eksempelvis voldsom blødning, blodprop i hjertet, hjerneblødning, hjertestop eller besvimelse.

Anafylaktisk shock er sjældent, men nogle få danskere dør hvert år af det. Har man en gang haft et mildt shock, er det ikke garanti for at man får de samme symptomer; næste gang kan være livstruende. Personer der før har haft anafylaktisk shock har oftest en EpiPen på sig.

Behandling 
Den akutte behandling af et anafylaktisk shock stræber mod
 1) opretholdelse af tilstrækkelig vejrtrækning, 
 2) opretholdelse og stabilisering af kredsløbet og hjertets pumpefunktion
 3) hæmning af den allergiske reaktion, som er årsagen til shocktilstanden.

Ved livstruende anafylaktisk shock iværksættes hurtigst muligt behandling med adrenalin. Adrenalin er et hormon, som virker stimulerende på hjertets pumpefunktion og får bronkiolerne og alveolerne i lungerne til at udvide sig samtidig med at blodkarrene trækker sig sammen. Det har den virkning, at blodtrykket stiger og vejrtrækningen lettes, så der kommer mere ilt ud i kroppen.

Ofte gives der også astmamedicin (beta2-agonister) som inhalation, hvilket også får bronkierne til at udvide sig. 

Den allergiske reaktion kan hæmmes ved at give patienten antihistamin og eventuelt binyrebarkhormon (kortikosteroider).

Nedenstående behandlingsalgoritme viser, hvordan et anafylaktisk shock behandles, hvis det opstår på sygehuset eller når patienten kommer ind på skadestuen.

Stavning 

Anafylaktisk shock staves normalt shock i sundhedsfaglige kredse, men i almene retskrivningsordbøger, herunder Retskrivningsordbogen, findes kun skrivemåden chok.

Se også 

 Astma
 Høfeber
 Chok

Eksterne henvisninger 

 Allergi-leksikon
 Allergisk shock
 Adrenalin 'DAK' (pilleform)
 EpiPen og EpiPen Jr. (til injektion)
 Hippe, Godtfredsen, Thomsen, Godtfredsen, Hippe: "Akutte medicinske tilstande". FADL's forlag, København 2003.
 Callesen, Antonsen, Christensen & Lang-Jensen: "Den akutte patient". Munksgaard Danmark, København 2005.

Sygdomme
Augustin-Jean Fresnel

Augustin-Jean Fresnel (født 10. maj 1788 i Broglie (Eure), død 14. juli 1827 ved Paris) var en fransk fysiker, som udviklede teorien om lysets bølgenatur. Han udførte et spejlforsøg, hvor to lysstråler fra samme lyskilde blev reflekteret fra hver sit spejl på en sådan måde, at strålerne efter refleksionen ramte en skærm og derved frembragte et interferensbillede. Fresnel opfandt blandt andet det linsesystem til fyrtårne, kaldet fresnellinse, der uden væsentlige ændringer anvendes i dag.

Liv og gerning 
Han studerede ingeniørvidenskab og virkede som ingeniør til 1815, da de politiske forhold afbrød hans arbejde på dette område. Samme år begyndte han sine optiske forsøg, og skønt han på den tid ikke var meget hjemme i den optiske litteratur, varede det ikke længe, før nye forsøg og nye beregninger af vidtrækkende betydning fulgte slag i slag fra hans hånd. I 1819 fik han det franske akademis pris for løsningen af en opgave om lysets bøjning. Han blev medlem af akademiet i 1823. 

Hans arbejder lå så godt som alle på optikkens område. Ved at finde den almindelige form for lysets bølgeflade i en krystal fuldstændiggjorde han Christiaan Huygens’ arbejde over dobbeltbrydningen og fandt den almindelige brydningslov, af hvilken lovene for brydning i ukrystallinske stoffer og i enaksede krystaller kun er specielle tilfælde. Sammen med Arago fandt han lovene for polariserede strålers interferens, hvorved forklaringen på krystalpladers farver i polariseret lys blev givet. Ved sine ypperlige arbejder bidrog han afgørende til bølgeteoriens sejr over Isaac Newtons emissionsteori, der hidtil havde været den almindeligst antagne. Både som eksperimentalist og som teoretiker står han i allerforreste række blandt optikerne. Et af hans berømteste og for lysets teori vigtigste forsøg er "F.’s Spejlforsøg". For fyrvæsenets udvikling har han gjort sig fortjent ved opfindelsen af et sammensat linsesystem, der endnu anvendes i ikke meget ændret form. 

Hans arbejde findes især i Annales de chimie et de physique [1816—1825] og i akademiets Memoirer [1826—1827].

Eksterne henvisninger 
 

Fysikere fra Frankrig
Medlemmer af Videnskabernes Selskab
Wallace Carothers

Wallace Carothers (født 27. april 1896, død 29. april 1937) var en amerikansk kemiker, som i forbindelse med sit arbejde i industrikoncernen DuPont opfandt nylon i 1935.
Det siges at han led af kraftige depressioner, der betød, at han begik selvmord ved at indtage juice med cyanid kun to dage efter sin 41-års fødselsdag.

Kemikere fra USA
Personer der har begået selvmord
DuPont
Amerikanere i 1900-tallet
Alias (flertydig)

Alias kan henvise til flere artikler:
 Pseudonym – det samme som alias
 Antialiasing – øger læsbarheden ved lavere opløsninger
 Alias (tv-serie) – en amerikansk tv-serie
 alias (kommando) – en kommando i diverse shell's til visning eller oprettelse af kommando genveje